EkBass/fiwiki-20250220-pages-articles huggingface dataset:
Sose

Sose on pehmeää, yleensä tasajakoista ruoka-ainetta. Sosetta tehdään soseuttamalla marjoista, hedelmistä, kasviksista ja kalasta. Joskus soseet sisältävät hunajaa. Ennen soseuttamista hedelmistä poistetaan kivet ja siemenkodat ja ne paloitellaan. soseet säilytetään viileässä paikassa. Sipulia sisältävää sosetta sanotaan chutneyksi. Pakastetusta soseesta voidaan tehdä jääpaloja. Marja- ja hedelmäsoseet ovat yleisiä lastenruokia. Hyviä lastenruokia ovat muun muassa omena-, tyrni-, puolukka- ja karhunvatukkasose Kalasta tehdään sosetta monitoimikoneella ja se siivilöidään lopuksi. Kalasta tehdään erittäin hienojakoista sosetta, timbaalia, joka paistetaan annosvuoissa. Kasvissoseita voidaan notkistaa maidolla ja kermalla. Höyrytetystä pinaatista tehdään monitoimikoneella timbaalia. Purjosta ja tomaatista tehdyt soseet sopivat hyvin pakastimeen. tomaattisosetta käytetään pizzojen täytteisiin. Kurpitsasosetta tehtäessä kurpitsat ensin paahdetaan uunissa ja lopuksi soseutetaan. Soseeseen käytettäviä kasviksia, marjoja ja hedelmiä ei pidä ensin mehustaa. Myytäviin soseisiin lisätään aina sokeria tai muuta makeutusainetta. Myyntipakkauksiin merkitään aina pääraaka-aineen eli kasvisten, marjojen tai hedelmien pitoisuus. Soseita käytetään useanlaisten jälkiruokien valmistamiseen. Esimerkiksi päärynäsosetta käytetään päärynäkakkuun. Soseita käytetään myös pääruokien raaka-aineina. Lanttusose on pääraaka-aine jouluna suositulle lanttulaatikolle. == Lähteet == Luokka:Ruoka- ainekset
Vihreä ilmastorahasto

Vihreä ilmastorahasto (Green Climate Fund, GCF) on YK:n ilmastonmuutosta koskevan puitesopimuksen (UNFCCC) ja Pariisin ilmastosopimuksen virallinen rahoitusmekanismi. Rahasto tukee kehittyvien maiden vähäpäästöistä ja ilmastokestävää kehitystä ja sillä on keskeinen asema Pariisin sopimuksen toimeenpanossa. Rahasto perustettiin vuonna 2010 Cancúnin ilmastokokouksessa. Ensimmäisen projektin rahoitus hyväksyttiin vuonna 2015. Rahaston päätavoitteena on kehittyvien maiden vähähiilisen ja ilmastokestävän kehityksen tukeminen. Se rahoittaa laajamittaisia ohjelmia ja hankkeita, joiden avulla voidaan hillitä ilmastonmuutosta sekä parantaa maiden sopeutumista ilmastonmuutoksen haittavaikutuksille. Lisäksi rahasto tukee maiden toimintavalmiuksien vahvistamista ja teknologian siirtoa. Rahasto investoi muutoksiin neljällä sektorilla: * rakennettu ympäristö * energia ja teollisuus * ihmisten turvallisuus, toimeentulo ja hyvinvointi * maankäyttö, metsät ja ekosysteemit. Se käyttää puolet rahoistaan ilmastonmuutoksen hillitsemiseen ja puolet sen vaikutusten lieventämiseen ja sopeutumiseen. Sen työtä ohjaavat seuraavat periaatteet: # Pyritään saamaan tehokkuutta lisäämällä synergiaa ilmastonmuutoksen hillitsemisen, siihen sopeutumisen ja kestävän kehityksen välillä # Ilmastoinnovaatiot: edistetään uusia teknologioita, liiketoimintamalleja ja käytäntöjä # Vähennetään rahoitusriskejä ja laajennetaan rahoituspohjaa. # Edistetään ilmastoriskien ja -mahdollisuuksien huomioon ottamista investointipäätöksissä rahoituksen sopeuttamiseksi kestävään kehitykseen == Lähteet == Luokka:Yhdistyneiden kansakuntien sopimukset Luokka:Ilmastonmuutos Luokka:Rahastot
Joseph Oughourlian

Joseph Oughourlian (s. 15. helmikuuta 1972 Pariisi, Ranska) on armenialaista ja libanonilaista alkuperää oleva ranskalainen liikemies ja urheilujohtaja, joka toimii sijoitusalalla. Oughourlian on Lensin ja Millonariosin jalkapalloseurojen omistaja sekä Padovan enemmistöomistaja.RC Lens : Joseph Oughourlian s’engage à mettre 20 millions sur deux ans Hän valmistui HEC Parisista, Sciences Po:sta ja Paris I Pantheon-Sorbonnen yliopistosta.Joseph Oughourlian, l’homme qui veut renverser Lagardère == Elämäkerta == Oughourlian aloitti yhteistyöuransa Société Généralessa vuonna 1994. Vuonna 1996 hän muutti New Yorkiin, jossa hän aloitti seuraavana vuonna suoraan Société Généralen rahastojen hallinnan. Näin hän loi ensimmäisen Amber-rahaston lokakuussa 2001 erissä pankin alkupääomalla. Sitten hän johti rahastoa, jossa oli yli kuusi miljardia omaisuutta.Qui est vraiment Joseph Oughourlian, le bienfaiteur du RC Lens ? Vuonna 2005 hän perusti aktivistisijoitusrahaston Amber Capitalin New Yorkiin, mutta kolme vuotta myöhemmin vuoden 2007 finanssikriisi heikensi hänen asiakaskuntaansa ja hänen hallinnoimaansa omaisuutta. Vuonna 2012 hän muutti rahastoyhtiön Lontooseen lukuisten investointien vuoksi Eurooppaan, mutta myös toimistojen kanssa Milanossa; Oughourlian on myös sijoittanut noin kahteenkymmeneen eri yritykseen Italiassa.Joseph Oughourlian, un financier en terrain minier Joulukuussa 2015 Oughourlian nimitettiin espanjalaisen PRISA-lehdistöryhmän hallitukseen. Hänet nimitettiin 29.4.2019 varapuheenjohtajaksi, pääomistajana Amber Capital -yhtiön kautta, minkä jälkeen hänet nimitettiin hallituksen puheenjohtajaksi helmikuussa 2021. Saatuaan toimensa Ranskan Lagardère-konsernissa hän panostaa erityisesti asioissaan Madridissa; vuoteen 2021 mennessä se omisti lähes kolmanneksen Prisa-konsernista, kun taas Lagardèren hyökkäyksen jälkeen osakkaaksi tullut Vivendi omisti lähes kymmenesosan sen osakkeista.Joseph Oughourlian, le financier qui a conquis le cœur du RC Lens 1.3.2020 eli vuoden 2020 pörssiromman jälkeen Amber Capitalilla oli hallussaan 1,1 miljardin euron omaisuus.Football : ce mystérieux financier qui investit sur le RC Lens == Lähteet == == Aiheesta muualla == Luokka:Ranskalaiset liikemiehet Luokka:Vuonna 1972 syntyneet Luokka:Elävät henkilöt
Cancúnin ilmastokokous

Cancúnin ilmastokokous () järjestettiin Cancúnissa, Meksikossa 29. marraskuuta – 10. joulukuuta 2010. Kokouksessa perustettiin Vihreä ilmastorahasto, jonka konseptista oli sovittu vuotta aikaisemmin Kööpenhaminan ilmastokokouksessa. YK:n ympäristöjärjestö UNEPin mukaan kokousta voi pitää menestyksenä, huolimatta Kööpenhaminassa ja sen jälkeen havaitusta valtioiden jakautumisesta blokkeihin. Sopimukset pelastavat UNFCCC-prosessin ja parantavat asioiden etenemisvauhtia ja ilmapiiriä, mutta niillä saavutetaan vain vähän itse ilmastonmuutoksen torjunnan alalla. == Lähteet == ==Aiheesta muualla== * Virallinen sivusto Luokka:Ilmastopolitiikka Luokka:Yhdistyneet kansakunnat Luokka:Vuoden 2010 politiikka Luokka:Ympäristökonferenssit
Eva Vlaardingerbroek

Eva Lotte Louise Vlaardingerbroek (s. 3. syyskuuta 1996 Amsterdam, Alankomaat) on hollantilainen oikeusfilosofi ja konservatiivinen politiikan kommentaattori. Vlaardingerbroek on opiskellut oikeustiedettä Utrechtin yliopistossa ja oikeusfilosofiaa Leidenin yliopistossa, jossa hän on työskennellyt luennoitsijana ja tutkijana. Vlaardingerbroek on ollut Forum voor Democratien jäsen vuodesta 2016 ja toimii myös mielipidekirjoittajana ja kolumnistina. Vlaardingerbroek on tunnettu henkilö kansainvälisessä oikeistossa. Vlaardingerbroek tuli suuren yleisön tietoisuuteen erityisesti maanviljelijöiden tukemisen kautta. Vlaardingerbroek on puhunut muun muassa CPAC-konferenssissa ja kritisoinut Euroopan unionin maahanmuuttopolitiikkaa sekä puolustanut eurooppalaista kulttuuria. Donald Trumpin voitettua vaalit Vlaardingerbroek tviittasi "Juuri heräsin. Oi Amerikka... se tapahtuu, eikö niin? Hän teki sen, eikö? Tai mielummin: te teitte sen, eikö niin"https://x.com/EvaVlaar/status/1854043574544822576?s=19 Vlaardingerbroek tunnetaan teoksista No Farmers No Food: Will You Eat the Bugs? (2023), Achtung, Reichelt! (2022) ja Frank Clips (2022). == Lähteet == Luokka:Alankomaalaiset filosofit Luokka:Oikeusfilosofit Luokka:Politiikan kommentaattorit Luokka:Vuonna 1996 syntyneet Luokka:Elävät henkilöt
Sosemylly

Sosemylly on soseuttamisessa käytettävä käsikäyttöinen laite. Tälläinen laite sopii hedelmien, marjojen, juuresten ja muiden kasvisten soseuttamiseen. Tälläisiin laitteisiin on olemassa vaihdettavia teriä, joiden avulla tehdään eri karkeusasteisia soseita. Sosemylly on tehty yleensä teräksestä. Sosemyllyjä on monen kokoisia ja osa niistä on tehty ammattilaisten käyttöön. Sosemyllyn kaltainen laite on perunaprässi, jolla saadaan aikaan erittäin hienojakoinen perunamuusi. Joissakin sosemyllymalleissa on kokoon taittuvat jalustimet, joiden avulla sosemylly voidaan pitää hyvin kattilan tai muun astian päällä. Sosemylly sopii myös sitkeäkuoristen kasvisten soseuttamiseen, koska kuoret jäävät myllyyn. == Lähteet == Luokka:Keittiövälineet
Podi

Paavo ”podi” Heiskanen (s. 5. elokuuta 2004) on suomalainen Counter-Strike 2 -ammattilainen. Hän on edustanut toukokuusta 2024 lähtien ENCE eSportsia. Podi pelasi ENCE eSportsin akatemiajoukkueessa heinäkuusta 2022 toukokuulle 2024 ja pelasi hetken välissä myös Sproutissa. Varsinaiseen ENCEn ammattilaisjoukkueeseen hän liittyi toukokuussa 2024 yhdessä Viktor ”sdy” Orudževin kanssa toukokuussa 2024. Hän opiskeli ennen pelaajauraansa levyseppähitsaajaksi, mutta lopetti opintonsa pelaamisen takia. == Lähteet == Luokka:Suomalaiset elektronisen urheilun ammattilaiset Luokka:Vuonna 2004 syntyneet Luokka:Elävät henkilöt
Victor Calliat

Pierre Victor Calliat (1801–1881) oli ranskalainen arkkitehti ja kaivertaja. Calliat oli André Chatillonin ja École des beaux-artsin oppilas. Hänen maineensa ei niinkään perustunut arkkitehtuuriin vaan eräisiin arvossa pidettyihin julkaisuihin, kuten Hôtel de ville de Paris (1844–1856), Parallèle des maisons de Paris, construites depuis 1830 (1850–1864), Église St Eustache (1850) ja La Sainte Chapelle de Paris (1857, Ferdinand de Guilhermyn teksti). Hän perusti 1850 Encyclopédie d’architecturen, jota hän toimitti yhteistyössä Adolphe Lancen kanssa. Hän teki 1862 muutoksia Pariisin Saint Gervais -kirkkoon.Tietosanakirja 1909, osa 11, Hakusana: Calliat, Pierre Victor ==Lähteet== ==Aiheesta muualla== Luokka:Ranskalaiset arkkitehdit Luokka:Ranskalaiset taiteilijat Luokka:Vuonna 1801 syntyneet Luokka:Vuonna 1881 kuolleet
Jean Robieux

Jean Robieux (15. lokakuuta 1925 Jugon-les-Lacsissa - 14. kesäkuuta 2012 Châtenay-Malabryssa) oli ranskalainen fyysikko. Hän oli valmistunut École polytechniquesta (1946–1949), École nationale de l’aviation civilestä (1949–1951), tieteiden tohtori Pariisin yliopistosta ja maisteri California Institute of Technology.Biographie Jean Robieux Hän oli yksi johtavista ranskalaisista laserasiantuntijoista. Hän oli Ranskan tiedeakatemian ja Académie des technologies (Academy of Technologies) jäsen.Jean ROBIEUX == Tehtaita == Jean Robieux on vastuussa laserfuusion ohjauksen periaatteen löytämisestä vuonna 1961 ja laser-isotooppien erotteluperiaatteen löytämisestä. Kaikki panokset on tiivistetty hänen kirjassaan High Power Laser Interactions: Isotoopes Separation – Nuclear Fusion Control – Elementary Particles Selective Creation.Il y a cinquante ans : les premières réactions de fusion nucléaire induites par laser == Bibliografia == * High Power Interactions : Isotopes separation – Nuclear fusion control – Elementary particles selective creation. Ed. Lavoisier-2000 * Towards the end of global warming. Abundant energy without pollution. Laser nuclear fusion». Ed.Louis de Broglie-2009 == Anna anteeksi == * Kunnialegioonan upseeri (2020) == Lähteet == == Aiheesta muualla == Luokka:Vuonna 1925 syntyneet
Siuhy

Kamil ”siuhy” Szkaradek (s. 26. elokuuta 2002) on puolalainen Counter-Strike 2 -ammattilainen. Hän edustaa nykyään Mouzia, jota Counter-Strikeen erikoistunut HLTV-sivusto pitää toukokuussa 2024 maailman parhaana joukkueena. Ennen uraansa Mouzissa siuhy edusti Izako Boarsia ja GamerLegionia. GamerLegionin kanssa siuhy tuli toiseksi viimeisestä Counter-Strike: Global Offensivessa pidetystä major-turnauksesta, BLAST.tv Paris Major 2023:sta. Siuhyn rating finaalissa Team Vitalityä vastaan oli 0,83. Mouzin kanssa siuhy on voittanut merkittävät turnaukset ESL Pro League Season 18, ESL Pro League Season 19 ja BetBoom Dacha Belgrade 2024. Viimeisimmän finaalissa siuhyn rating oli joukkueensa korkein 1,31. == Lähteet == Luokka:Puolalaiset elektronisen urheilun ammattilaiset Luokka:Vuonna 2002 syntyneet Luokka:Elävät henkilöt
Marketta Horn

Marketta Horn (s. 1949) on suomalainen ympäristövaikuttaja, kirjailija ja poliitikko. Horn eli 1980-luvun alussa Luxemburgissa pankkiirimiehensä ja kolmen lapsensa kanssa. Suomeen palattuaan hänestä tuli vihreiden kaupunginvaltuutettu Espoossa. Hän veti Suomineito-yhteisöä Ähtärissä 1997–2002. Vuonna 2013 Horn muutti Saarijärvelle Luonnonperintösäätiön omistaman metsän yhteydessä olevaan pieneen torppaan. Hänet tunnetaan lempinimellä ”Mörkökorven erakko”.Ville Vanhala: Mörkökorven erakko yrittää elää mahdollisimman ekologisesti – "Opin valmistamaan iduista hammastahnaa" (tilaajille) Helsingin sanomat 29.6.2015. Viitattu 3.6.2024.Tiina Kukkoaho: Erakkoelämää Kuiske 23.4.2020. Viitattu 3.6.2024. Koulutukseltaan Horn on valtiotieteen tohtori. == Teoksia == * Neljän dollarin päivä. Like. ISBN 978-952-01-0198-5 * Etelä-Amerikkaa busseilla ja jokilaivoilla. Kolmas millennium 2024. ISBN 9789529487592 * Kestävän vuosituhannen neljä peruspilaria: ravinto, suoja, lisääntyminen, pyhyys. Kolmas millennium 2024. ISBN 9789529486922 == Lähteet == == Aiheesta muualla == * http://dissidentti.org Hornin kirjoituksia blogissa * https://ekomummo.blogspot.com Matkakertomuksia Luokka:Vihreän liiton poliitikot Luokka:Espoon kaupunginvaltuutetut Luokka:Suomalaiset tietokirjailijat Luokka:Suomalaiset erakot Luokka:Vuonna 1949 syntyneet Luokka:Elävät henkilöt
Geelielektroforeesi

Geelielektroforeesi on menetelmä biomolekyylien (DNA, RNA, proteiinit jne.) ja niiden fragmenttien erottamiseen ja analysointiin niiden koon ja varauksen perusteella. Kaikilla DNA-molekyyleillä on yhtäläinen varaus massayksikköä kohti. Tästä syystä DNA-fragmentit erottuvat geelielektroforeesissa pelkästään kokonsa perusteella. Elektroforeesi mahdollistaa sen, että voidaan havaita näytteen erilaisten DNA-fragmenttien lukumäärä ja niiden suhteellinen koko. DNA-fragmentin absoluuttinen koko voidaan määrittää vertaamalla sitä standardoituihin, tunnetun kokoisiin DNA-fragmentteihin geelin "mittatikun" avulla. Geelielektroforeesissa molekyylit siirtyvät sähkökentän avulla huokoisen geelin läpi, jossa niiden liikkumisnopeus on kääntäen verrannollinen kokoon. Pienet DNA-molekyylit kulkevat nopeammin ja pidemmälle kuin suuret. Sähkökenttä asetetaan siten, että geelin toisessa päässä on positiivinen ja toisessa negatiivinen varaus, jolloin negatiivisesti varautuneet DNA- ja RNA- molekyylit liikkuvat kohti positiivista päätä. Proteiinien erottamiseen käytetään natriumdodekyylisulfaattia (SDS), joka denaturoi ja negatiivisesti varaa proteiinit, mahdollistaen niiden liikkumisen koon mukaan. Geelielektroforeesin jälkeen erikokoiset molekyylit muodostavat havaittavia kaistoja. Elektroforeesi erottaa eripituiset DNA-fragmentit geelin läpi sähkövirran avulla. Negatiivisesti varautunut DNA siirtyy kohti positiivista päätä, ja lyhyemmät juosteet liikkuvat nopeammin kuin pidemmät. Erottelun jälkeen DNA näkyy kaistoina geelin avulla väriaineiden, fluoresoivien merkkien tai radioaktiivisten merkkien ansiosta. Tunnetun pituisia fragmentteja sisältävää DNA-markkeria käytetään näytteiden rinnalla pituuksien arvioimiseksi. == Geeli == Geelielektroforeesissa käytetään hyytelömäistä ainetta, jota kutsutaan geeliksi. DNA:n erottamiseen tarkoitetut geelit valmistetaan usein agaroosista, joka on polysakkaridi ja saatavana kuivana jauheena. Kun agaroosia kuumennetaan puskuriliuoksessa (vettä ja suoloja) ja annetaan jäähtyä, jolloin siitä muodostuu kiinteä, hieman pehmeä geeli. Molekyylitasolla geeli koostuu agaroosimolekyylien muodostamasta verkostosta, jota vetysidokset pitävät yhdessä muodostaen pieniä huokosia. == Lähteet == Luokka:Molekyylibiologia Luokka:Polymeraasiketjureaktio
S-500

S-500 Promethey (), myös nimellä 55R6M Triumfator-M, on venäläinen ilmatorjunta- ja ballististen ohjusten torjuntaohjusjärjestelmä. Sen on suunnitellut Almaz-Antei. == Kehitys == S-500-järjestelmän kehitys alkoi Venäjällä todennäköisesti jo 2000-luvun alussa, kun tarvittiin seuraaja vanhoille neuvostoaikaisille ilmatorjuntajärjestelmille. S-500 ei ole kokonaan uutta suunnittelua, vaan ennemminkin paranneltu S-300:n ja S-400:n jatkaja. Projekti on viivästynyt paljon. Sarjatuotannon oli alun perin tarkoitus alkaa vuonna 2014, mutta viimeisin aikataulu on 2020-luvun puoliväliin. S-500 otettiin palveluskäyttöön vuonna 2021. Ensimmäiset järjestelmät tulevat pääkaupunki Moskovan ja muiden tärkeiden kohteiden suojaamiseen. S-500 täydentää muun muassa vanhempia S-400-järjestelmiä Venäjän ilmatorjunnassa. Ilmatorjunnan korkeimpaa kerrosta hoitaa uusi A-235. == Tekniikka == S-500 on suunniteltu torjumaan kaikenlaisia ilmassa liikkuvia kohteita, mutta etenkin ballistisia ohjuksia. Järjestelmä voi torjua väitetysti jopa viidennen sukupolven häivehävittäjiä, hypersoonisia aseita ja matalalla Maan kiertoradalla kulkevia satelliitteja. Näitä kykyjä ei ole kuitenkaan vielä testattu ja niihin suhtaudutaan länsimaissa muutenkin skeptisesti. S-500-järjestelmään kuuluu laukaisuajoneuvojen lisäksi tutkia ja johtopaikat. Koko järjestelmä on liikuteltavissa ajoneuvoilla. S-500:n ohjuksiin kuuluu ilma-alusten torjuntaan tarkoitettu 40N6M ja ballististen ohjusten sekä satelliittien torjuntaan tarkoitetut 77N6 ja 77N6-N1. Ohjusten kantaman arvioidaan olevan 500–600 kilometriä ja torjuntakorkeuden 40–50 kilometriä. == Lähteet == Luokka:Ilmatorjuntaohjukset Luokka:Ohjuspuolustus Luokka:Venäläiset ohjukset
Ruskea riisi

Ruskea riisi eli tumma riisi on riisityyppi, joka on tunnettu Kauko-Idässä tuhansien vuosien ajan. Osa ruskeasta riisistä on jasmiiniriisiä. Ruskeasta riisistä ei ole poistettu ulointa kuorta, kuten valkoisesta riisistä ja näin ollen se sisältää enemmän ravintokuitua ja vitamiineja. Muinaisina aikoina Kiinassa ruskeaa riisiä kutsuttiin kielletyksi riisiksi, mikä tarkoitti sitä, että ruskeaa riisiä saivat syödä vain keisari ja aateliset. Ruskea riisi on parboil-käsitelty, jolloin riisiä hiotaan vain vähän kypsymisen edistämiseksi. Tällöin riisissä säilyy enemmän ravintokuitua kuin enemmän hiottaessa. Lisäksi näin käsiteltynä ruskea riisi pysyy irtonaisena. == Lähteet == Luokka:Riisi
Diogo Costa

Diogo Meireles da Costa (s. 19. syyskuuta 1999 Rothrist, Sveitsi) on portugalilainen jalkapalloilija, pelipaikaltaan maalivahti. Hän on pituudeltaan 186-senttimetrinen. Hän edustaa Portugalin liigassa pelaavaa FC Portoa. Hän on pelannut Portugalin A-maajoukkueessa vuodesta 2021. Costa pelasi FC Porton junioreissa vuodesta 2010. Hän nousi edustusjoukkueeseen kaudella 2019–2020 ja pelasi muun muassa Porton kaikki seitsemän ottelua sen voittamassa Portugalin cupissa. Kaudella 2020–2021 hän pelasi ensimmäisen Mestarien liigan ottelunsa. Kaudella 2021–2022 hän pelasi liigamestaruuden voittaneen Porton ykkösmaalivahtina 33 Portugalin liigan ottelua, kuusi Mestarien liigan ottelua ja neljä Eurooppa-liigan ottelua. Kaudella 2022–2023 hän oli kentällä 33:ssa Portugalin liigan ottelussa ja kahdeksassa Mestarien liigan ottelussa. Myös kaudella 2023–2024 hänelle kertyi 33 kotimaista liigaottelua ja kahdeksan Mestarien liigan ottelua. Hän pelasi myös voittoisassa Portugalin cupin loppuottelussa. Costa pelasi Portugalin kaikissa nuorisomaajoukkueissa alle 15-vuotiaista alle 21-vuotiaisiin. Hän voitti alle 17-vuotiaiden Euroopan-mestaruuden vuonna 2016. Hän saavutti alle 19-vuotiaiden EM-kilpailuissa hopeaa vuonna 2017 ja voitti mestaruuden vuonna 2018 pelattuaan joukkueensa muut ottelut paitsi loppuottelun. Hän oli joukkueensa ykkösmaalivahti alle 20-vuotiaiden MM-kilpailuissa 2017. Hän saavutti alle 21-vuotiaiden EM-hopeaa 2021. Costa pelasi Portugalin A-maajoukkueessa ensimmäisen kerran lokakuussa 2021 ystävyysottelussa Qataria vastaan. Hän pelasi MM-kilpailuissa 2022 joukkueensa kaikki viisi ottelua, kuten myös EM-kilpailuissa 2024. Hän on EM-kilpailujen 2024 loppuun mennessä pelannut 27 A-maaottelua. Costa on ensimmäinen maalivahti, joka on EM- kilpailujen rangaistuspotkukilpailussa torjunut kolme rangaistuspotkua samassa ottelussa; tämä tapahtui vuoden 2024 EM-kisojen neljännesvälierässä Sloveniaa vastaan 1. heinäkuuta 2024. Myös saman turnauksen puolivälieräottelu Ranskaa vastaan päättyi rangaistuspotkukilpailuun, ja siinä Diogo Costa ei pystynyt enää torjuntoihin ja Portugali putosi jatkosta. == Lähteet == Luokka:Portugalilaiset jalkapallomaalivahdit Luokka:Vuonna 1999 syntyneet Luokka:Elävät henkilöt
Valenciannokkasärki

Valenciannokkasärki (Parachondrostoma arrigonis) on särkiin kuuluva kalalaji. Lajia tavataan uhanalaisena Espanjassa. == Koko ja ulkonäkö == Valenciannokkasärki voi kasvaa noin 25 cm pitkäksi. Laji on ruumiinmuodoltaan litteä ja tylppäkuonoinen. Alahuulessa on keratiinia ja se on karhea. Valenciannokkasärki on selästään tumman ruskea tai harmaa ja väri vaalenee vatsaa kohden. Kyljessä on tumma juova, joka on selvimmillään pyrstöä kohden. ==Levinneisyys ja elintavat== Valenciannokkasärkeä tavataan Cabrieljoessa, joka on Júcarjoen sivujoki. Se ui usein joen nopeasti virtaavassa keskiosassa. Kalan ravintoa ovat levien lisäksi pienet selkärangattomat eläimet. Valenciannokkasärki kutee maalis-toukokuussa sorapohjalle. Valenciannokkasärki luokitellaan vaarantuneeksi. Kantaa uhkaa elinympäristön heikkeneminen ja vieraslajit kuten petokalat ja tajonnokkasärki, jonka kanssa se sekä kilpailee että risteytyy. == Aiheesta muualla == * ==Lähteet== Luokka:Särjet (alaheimo) Luokka:Uhanalaiset kalat
Michiel Hoogeveen

Michiel Hoogeveen (s. 6. heinäkuuta 1989) on hollantilainen poliitikko. Hoogeveen edustaaa JA21-puoluetta. Hoogeveen on toiminut Euroopan parlamentin jäsenenä huhtikuusta 2021 lähtien. Hoogeveen edustaa Euroopan parlamentissa konservatiivien ja reformistien ryhmää. == Lähteet == Luokka:Alankomaalaiset europarlamentaarikot Luokka:Vuonna 1989 syntyneet Luokka:Elävät henkilöt
Rob Rooken

Rob Rooken (s. 5. lokakuuta 1969 Groningen, Alankomaat) on hollantilainen poliitikko. Rooken on itsenäinen poliitikko ja hän on aikaisemmin edustanut Forum voor Demokratie ja JA21-puolueita. Rooken on toiminut Euroopan parlamentin jäsenenä heinäkuusta 2019 lähtien. Rooken edustaa Euroopan parlamentissa konservatiivien ja reformistien ryhmää. == Lähteet == Luokka:Alankomaalaiset europarlamentaarikot Luokka:Vuonna 1969 syntyneet Luokka:Elävät henkilöt
Dorien Rookmaker

Dorien Rookmaker (s. 30. heinäkuuta 1964) on hollantilainen poliitikko. Rookmaker edustaa Meer Directe Democratie-puoluetta. Aikaisemmin Rookmaker on eudstanut GO Realisme & Daadracht-puoluetta. Rooken on toiminut Euroopan parlamentin jäsenenä helmikuusta 2020 lähtien. Hän edustaa Euroopan parlamentissa konservatiivien ja reformistien ryhmää. == Lähteet == Luokka:Elävät henkilöt Luokka:Vuonna 1964 syntyneet Luokka:Alankomaalaiset europarlamentaarikot
Robert Roos

Robert Roos (s. 2. elokuuta 1966 Rotterdam, Alankomaat) on hollantilainen poliitikko. Roos on itsenäinen poliitikko. Aikaisemmin Roos on edustanut Forum voor Democratie- ja JA21-puolueita. Roos on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa konservatiivien ja reformistien ryhmää. == Lähteet == Luokka:Alankomaalaiset europarlamentaarikot Luokka:Vuonna 1966 syntyneet Luokka:Elävät henkilöt
Bert-Jan Ruissen

Bert-Jan Ruissen (s. 22. maaliskuuta 1972 Reimerswaal, Alankomaat) on hollantilainen poliitikko. Ruissen edustaa Staatkundig Gereformeerde Partij -puoluetta. Ruissen on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa konservatiivien ja reformistien ryhmää. == Lähteet == Luokka:Alankomaalaiset europarlamentaarikot Luokka:Vuonna 1972 syntyneet Luokka:Elävät henkilöt
Mika Tarvainen

Mika Tarvainen (s. 10. marraskuuta 1968 Kuopio) on suomalais-saksalainen maalivahtivalmentaja. == Lähteet == === Viitteet === Luokka:Suomalaiset jääkiekkovalmentajat Luokka:Saksalaiset jääkiekkovalmentajat Luokka:Vuonna 1968 syntyneet Luokka:Elävät henkilöt
Geert Bourgeois

Geert Bourgeois (s. 6. heinäkuuta 1951 Roeselare, Belgia) on belgialainen poliitikko. Bourgeois edustaa Niuew-Vlaamse Alliantie-puoluetta. Bourgeois on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa konservatiivien ja reformistien ryhmää. == Lähteet == Luokka:Elävät henkilöt Luokka:Vuonna 1951 syntyneet Luokka:Belgialaiset europarlamentaarikot
Assita Kanko

Assita Kanko (s. 14. heinäkuuta 1980 Godyr, Burkina Faso) on belgialainen poliitikko. Kanko edustaa Niuew-Vlaamse Alliantie -puoluetta. Kanko on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa konservatiivien ja reformistien ryhmää. == Lähteet == Luokka:Elävät henkilöt Luokka:Vuonna 1980 syntyneet Luokka:Belgialaiset europarlamentaarikot
Johan Van Overtveldt

Johan Van Overtveldt (s. 24. elokuuta 1955 Mortsel, Belgia) on belgialainen poliitikko. Van Overtveldt edustaa Niuew-Vlaamse Alliantie -puoluetta. Van Overtveldt on toiminut Euroopan parlamentin jäsenenä heinäkuusta lokakuuhun 2014 ja uudelleen heinäkuusta 2019 lähtien. Hän edustaa Euroopan parlamentissa konservatiivien ja reformistien ryhmää. == Lähteet == Luokka:Elävät henkilöt Luokka:Vuonna 1955 syntyneet Luokka:Belgialaiset europarlamentaarikot
Angel Džambazki

Angel Džambazki (; s. 21. maaliskuuta 1979) on bulgarialainen poliitikko. Džambazki edustaa VMRO-puoluetta. Džambazki on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa konservatiivien ja reformistien ryhmää. == Lähteet == Luokka:Elävät henkilöt Luokka:Vuonna 1979 syntyneet Luokka:Bulgarialaiset europarlamentaarikot
Andrei Slabakov

Andrei Slabakov (s. 13. elokuuta 1960 Sofia, Bulgaria) on bulgarialainen poliitikko. Slabakov edustaa VMRO-puoluetta. Slabakov on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa konservatiivien ja reformistien ryhmää. == Lähteet == Luokka:Elävät henkilöt Luokka:Vuonna 1960 syntyneet Luokka:Bulgarialaiset europarlamentaarikot
Mazaly Aguilar

Mazaly Aguilar (s. 20. syyskuuta 1949 Cuenca, Espanja) on espanjalainen poliitikko. Aguilar edustaa Vox-puoluetta. Aguilar on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa konservatiivien ja reformistien ryhmää. == Lähteet == Luokka:Elävät henkilöt Luokka:Vuonna 1949 syntyneet Luokka:Espanjalaiset europarlamentaarikot
Margarita de la Pisa Carrión

Margarita de la Pisa Carrión (s. 19. syyskuuta 1975 Madrid, Espanja) on espanjalainen poliitikko. Hän edustaa Vox-puoluetta. Margarita de la Pisa Carrión on toiminut Euroopan parlamentin jäsenenä helmikuusta 2020 lähtien. Hän edustaa Euroopan parlamentissa konservatiivien ja reformistien ryhmää. == Lähteet == Luokka:Elävät henkilöt Luokka:Vuonna 1975 syntyneet Luokka:Espanjalaiset europarlamentaarikot
Hermann Tertsch

Hermann Tertsch (s. 9. huhtikuuta 1958 Madrid, Espanja) on espanjalainen poliitikko. Hän edustaa Vox-puoluetta. Tertsch on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa konservatiivien ja reformistien ryhmää. == Lähteet == Luokka:Espanjalaiset europarlamentaarikot Luokka:Vuonna 1958 syntyneet Luokka:Elävät henkilöt
Elisabetta De Blasis

Elisabetta De Blasis (s. 30. huhtikuuta 1974 Avezzano, Italia) on italialainen poliitikko. De Blasis edustaa Italian veljet-puoluetta. Aikaisemmin hän on edustanut Pohjoisen liittoa. De Blasis on toiminut Euroopan parlamentin jäsenenä marraskuusta 2022 lähtien. Hän edustaa Euroopan parlamentissa konservatiivien ja reformistien ryhmää. == Lähteet == Luokka:Elävät henkilöt Luokka:Vuonna 1974 syntyneet Luokka:Italialaiset europarlamentaarikot
Carlo Fidanza

Carlo Fidanza (s. 21. syyskuuta 1976 San Benedetto del Tronto, Italia) on italialainen poliitikko. Fidanza edustaa Italian veljet-puoluetta. Aikaisemmin hän on edustanut Vapauden kansaa. Fidanza on toiminut Euroopan parlamentin jäsenenä 2009–2014 ja uudelleen heinäkuusta 2019 lähtien. Hän edustaa Euroopan parlamentissa konservatiivien ja reformistien ryhmää. == Lähteet == Luokka:Italialaiset europarlamentaarikot Luokka:Vuonna 1976 syntyneet Luokka:Elävät henkilöt
Pietro Fiocchi

Pietro Fiocchi (s. 22. toukokuuta 1964 Milano, Italia) on italialainen poliitikko. Fiocchi edustaa Italian veljet-puoluetta. Fiocchi on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa konservatiivien ja reformistien ryhmää. == Lähteet == Luokka:Elävät henkilöt Luokka:Vuonna 1964 syntyneet Luokka:Italialaiset europarlamentaarikot
Chiara Gemma

Chiara Gemma (s. 20. syyskuuta 1968 Brindisi, Italia) on italialainen poliitikko. Gemma edustaa Italian veljet-puoluetta. Aikaisemmin hän on edustanut muun muassa Viiden tähden liikettä. Gemma on toiminut Euroopan parlamentin jäsenenä heinäkuusta 2019 lähtien. Hän on edustanut Euroopan parlamentissa helmikuusta 2023 lähtien konservatiivien ja reformistien ryhmää. == Lähteet == Luokka:Elävät henkilöt Luokka:Vuonna 1968 syntyneet Luokka:Italialaiset europarlamentaarikot
Giuseppe Milazzo

Giuseppe Milazzo (s. 21. elokuuta 1977 Palermo, Italia) on italialainen poliitikko. Milazzo edustaa Italian veljet-puoluetta. Aikaisemmin hän on edustanut Forza Italiaa. Milazzo on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa konservatiivien ja reformistien ryhmää. == Lähteet == Luokka:Italialaiset europarlamentaarikot Luokka:Vuonna 1977 syntyneet Luokka:Elävät henkilöt
Denis Nesci

Denis Nesci (s. 25. heinäkuuta 1981 Polistena, Italia) on italialainen poliitikko. Nesci edustaa Italian veljet -puoluetta. Nesci on toiminut Euroopan parlamentin jäsenenä marraskuusta 2022 lähtien. Hän edustaa Euroopan parlamentissa konservatiivien ja reformistien ryhmää. == Lähteet == Luokka:Elävät henkilöt Luokka:Vuonna 1981 syntyneet Luokka:Italialaiset europarlamentaarikot
Daniëlle de Jong

Daniëlle de Jong (s. 11. lokakuuta 2002) on alankomaalainen jalkapalloilija, pelipaikaltaan maalivahti. Hän pelasi Alankomaiden naisten maajoukkueessa ensimmäisen maaottelunsa toukokuussa 2024 Suomea vastaan. Seuratasolla de Jong edustaa kotimaassaan FC Twenteä, johon hän siirtyi kesällä 2023 PSV Eindhovenista. == Lähteet == Luokka:Alankomaalaiset jalkapallomaalivahdit Luokka:Vuonna 2002 syntyneet Luokka:Elävät henkilöt
Nicola Procaccini

Nicola Procaccini (s. 21. tammikuuta 1976 Rooma, Italia) on italialainen poliitikko. Procaccini edustaa Italian veljet-puoluetta. Procaccini on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa konservatiivien ja reformistien ryhmää. == Lähteet == Luokka:Elävät henkilöt Luokka:Vuonna 1976 syntyneet Luokka:Italialaiset europarlamentaarikot
Vincenzo Sofo

Vincenzo Sofo (s. 18. joulukuuta 1986) on italialainen poliitikko. Sofo edustaa Italian veljet -puoluetta. Aikaisemmin Sofo on edustanut Pohjoisen liittoa. Sofo on toiminut Euroopan parlamentin jäsenenä helmikuusta 2020 lähtien. Hän edustaa Euroopan parlamentissa konservatiivien ja reformistien ryhmää. == Lähteet == Luokka:Elävät henkilöt Luokka:Vuonna 1986 syntyneet Luokka:Italialaiset europarlamentaarikot
Raffaele Stancanelli

Raffaele Stancanelli (s. 30. kesäkuuta 1950 Regalbuto, Italia) on italialainen poliitikko. Stancanelli edustaa Italian veljet-puoluetta. Stancanelli on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa konservatiivien ja reformistien ryhmää. == Lähteet == Luokka:Italialaiset europarlamentaarikot Luokka:Vuonna 1950 syntyneet Luokka:Elävät henkilöt
Hanhipelto

Hanhipelto on valkoposkihanhien ruokailuun ja lepoon varattu peltoalue, jolla ne saavat häiriöttä oleilla muuttomatkallaan. Hanhipeltojen tarkoitus on vähentää satovahinkoja. Luonnonvarakeskus perusti vuonna 2021 hankkeen niiden merkityksen arviointiin.Markku Mikkola-Roos, Valkoposkihanhi ei ole uhka harvinaisille lajeille. Kanava 4/2021 s. 67 Hanke toteutettiin 2021–2022.Hanhipelto Luonnonvarakeskus. Viitattu 2.6.2024 Passiiviset karkottimet eivät näyttäneet toimivan. Tehokkain vaikutus oli paukkupatruunoilla.Jukka Forsman, Hanhipelto-konsepti Luonnonvarakeskus. Viitattu 2.6.2024 Kyselyyn vastanneista viljelijöistä puolet kannatti hanhipeltojen perustamista.Mikko Jokinen, Luke: Viljelijöiden näkemykset hanhipelloista Luonnonvarakeskus. Viitattu 2.6.2024 Vuonna 2024 valkoposkihanhien karkotukseen myönnettiin 15 poikkeuslupaa 54 tilalle, jotka sijaitsevat pääasiassa Pohjois-Karjalassa. Keväällä 2024 oli voimassa kaikkiaan 66 poikkeuslupaa, jotka koskivat 319:ää tilaa. 35 tilalla on voimassa vuonna 2022 myönnetty poikkeuslupa ampumiseen. Kaikki karkotusluvat myöntää Varsinais-Suomen ely-keskus. Paukkupatruunalupia ei myönnetä lintujen pesimärauhan turvaamiseksi ja myös siksi, ettei niiden vaikutusta muulle linnustolle tunneta. Karkotus on tehokkainta, kun linnuille on varattu niille houkuttelevia ja levähtämiseen ja laiduntamiseen soveltuvia peltoja, joilla ne voivat ruokailla rauhassa ilman häirintää.Eija Vallinheimo, Valkoposkihanhien pelloilta karkottamiseen on myönnetty uusia poikkeuslupia, Maaseudun Tulevaisuus 18.4.2024, viitattu 2.6.2024Valkoposkihanhien pelloilta karkottamiseen on myönnetty uusia poikkeuslupia STT 17.4.2024, viitattu 2.6.2024 Ely-keskukset maksoivat vuonna 2023 yhteensä noin 3,37 miljoonaa euroa korvauksia rauhoitettujen eläinten aiheuttamien vahinkojen korvaamiseksi. Suurin osa korvauksista kohdistui Itä-Suomen valkoposkihanhivahinkoihin. Vahinkoja aiheutuu erityisesti rehunurmiin ja oraisiin. ==Lähteet== ==Aiheesta muualla== * Hanhipellot ovat toimiva tapa hallita valkoposkihanhien maataloudelle aiheuttamia vahinkoja Luke * Hanna Araja-Matilainen, Ilmasta käsin -hanhipeltohanke, Maaseudun Sivistysliitto 2024 Luokka:Suomen maatalous Luokka:Hanhet
Emmanouíl Frágkos

Emmanouíl ”Manólis” Frágkos (; s. 27. kesäkuuta 1993 Chíos, Kreikka) on kreikkalainen poliitikko, joka edustaa Kreikkalainen ratkaisu -puoluetta. Frágkos on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa konservatiivien ja reformistien ryhmää. == Lähteet == Luokka:Elävät henkilöt Luokka:Vuonna 1993 syntyneet Luokka:Kreikkalaiset europarlamentaarikot
Ladislav Ilčić

Ladislav Ilčić (s. 4. elokuuta 1970) on kroatialainen poliitikko. Ilčić edustaa Hrvatski suverenisti-puoluetta. Ilčić on toiminut Euroopan parlamentin jäsenenä heinäkuusta 2021 lähtien. Hän edustaa Euroopan parlamentissa konservatiivien ja reformistien ryhmää. == Lähteet == Luokka:Elävät henkilöt Luokka:Vuonna 1970 syntyneet Luokka:Kroatialaiset europarlamentaarikot
Fenna Kalma

Fenna Kalma (s. 21. marraskuuta 1999) on alankomaalainen jalkapalloilija, pelipaikaltaan hyökkääjä. Hän on pelannut Alankomaiden naisten maajoukkueessa toukokuun 2024 loppuun mennessä seitsemän maaottelua ja tehnyt niissä kaksi maalia. Ensimmäisen maaottelunsa hän pelasi syyskuussa 2022 Skotlantia vastaan. Seuratasolla Kalma edusti kotimaassaan Heerenveeniä vuoteen 2019 ja sen jälkeen Twenteä. Vuonna 2023 hän siirtyi saksalaisseura Wolfsburgiin. == Lähteet == Luokka:Alankomaalaiset jalkapalloilijat Luokka:Vuonna 1999 syntyneet Luokka:Elävät henkilöt
Alexander Mildner

Alexander Mildner on saksalaissyntyinen mikrobiologian tutkija. Hän toimii urapolkuprofessorina Turun yliopistossa. Hän tutkii immunologiaa, kantasoluja ja makrofageja. Mildner on yksi maailman lainatuimpia immunologia-alan tutkijoita. Mildner valmistui maisteriksi vuonna 2003 Max Planck Instituutista, jossa hän tutki lihavuuden kehittymistä banaanikärpäsillä. Väitöskirjavaiheessa hän siirtyi tutkimaan synnynnäisen puolustusjärjestelmän soluja Göttingenin yliopiston lääketieteen keskuksen neuropatologian yksikössä. Vuodesta 2022 Mildner johtaa Turun yliopistossa kuuden tutkijan ryhmää ”Mildnerin laboratoriota”. == Lähteet == Luokka:Saksalaiset professorit Luokka:Turun yliopiston professorit Luokka:Syntymävuosi puuttuu Luokka:Elävät henkilöt Luokka:Viitatuimmat tutkijat Clarivaten mukaan
Venäjän karhu

Venäjän karhu () on metaforana käytettävä ilmaus, jolla Venäjä samaistetaan karhuun. Kielikuvaa käytetään sekä Venäjällä että länsimaissa.Katri Pynnöniemi, Venäjän karhumetaforan tulkinnoista Ulkopoliittinen instituutti 2/2015, viitattu 2.6.2024 Karhua käytettiin Venäjän symbolina länsimaissa jo 1700-luvulla.Europe and the Bear Mieroszewski Centre, viitattu 2.6.2024 Vuosina 1917–1918 satiirilehdet eri maissa käyttivät Venäjän karhua metaforana viitatessaan lokakuun vallankumoukseen liittyneisiin tapahtumiin. Venäjän karhua käytettiin symbolina sekä kielteisiksi että myönteisiksi koetuille venäläisille piirteille.The Russian Bear and the Revolution: The Bear Metaphor for Russia in Political Caricatures of 1917–1918 SPbU Arts Journal, viitattu 2.6.2024 Venäjällä karhua ei ole perinteisesti nähty arvaamattomana petona vaan positiivisena voiman symbolina.David Filipov, Cagey About a Russian Bear The Moscow Times 17.6.1994, viitattu 2.6.2024 Ulkopoliittisen instituutin vanhempi tutkija Katri Pynnöniemi on kritisoinut "Venäjän karhu" -ilmausta siitä, että sen käytöllä epäsuorasti myönnetään Venäjän mahdollisuus muuttua aggressiiviseksi ja arvaamattomaksi kohdatessaan uhan. Hänen mukaansa Venäjällä käytetään ilmausta huomion kääntämisessä pois maan sisäisistä ongelmista ja mielikuvan luomisessa vain uhkia vastaan puolustautuvasta toimijasta. Vladimir Putin on käyttänyt "Venäjän karhu" -metaforaa selittäessään sotatoimiensa Ukrainassa johtuvan ulkoisesta uhasta Venäjälle.Tutkija: Venäjän karhu-metafora johtaa harhaan MTV Uutiset 22.1.2015, viitattu 2.6.2024 Puolan Mieroszewski Centren mukaan metaforaa on käytetty myös pyrkimyksissä ohjata muiden maiden ulkopolitiikkaa. == Lähteet == Luokka:Venäläinen yhteiskunta Luokka:Metaforat
Ansis Pūpols

Ansis Pūpols (s. 24. maaliskuuta 1975 Riika, Latvian SNT) on latvialainen poliitikko. Pūpols edustaa Kansallinen liittouma-puoluetta. Pūpols on toiminut Euroopan parlamentin jäsenenä toukokuusta 2024 lähtien. Hän edustaa Euroopan parlamentissa konservatiivien ja reformistien ryhmää. == Lähteet == Luokka:Elävät henkilöt Luokka:Vuonna 1975 syntyneet Luokka:Latvialaiset europarlamentaarikot
Anton Siluanov

Anton Germanovitš Siluanov (; s. 12. huhtikuuta 1963) on venäläinen poliitikko, joka on vuodesta 2011 lähtien toiminut Venäjän valtiovarianministerinä. Siluanov syntyi Moskovassa. Hän valmistui vuonna 1985 Moskovan finanssi-instituutista pääaineenaan rahoitus ja luotto. Vuonna 1994 hän väitteli taloustieteiden kandidaatiksi ja vuonna 2012 tohtoriksi. Vuosina 1985–1987 Siluanov työskenteli ekonomistinä Venäjän SFNT:n valtiovarainministeriössä. Vuosina 1987–1989 hän suoritti asepalvelusta Neuvostoliiton asevoimissa, minkä jälkeen hän palasi valtiovarainministeriöön. Vuosina 1992–1997 hän toimi Venäjän valtiovarainministeriön budjettiosaston varajohtajana. Vuosina 1997–2003 hän toimi valtiovarainministeriön makrotalous- ja pankkiosaston johtajana. Vuosina 2003–2004 ja 2005–2011 Siluanov toimi varavaltionvarainministerinä. Vuonna 2011 hänet nimitettiin valtiovarainministeriksi. Vuosina 2018–2020 hän toimi 1. varapääministerinä. == Lähteet == Luokka:Venäjän ministerit Luokka:Valtiovarainministerit Luokka:Vuonna 1963 syntyneet Luokka:Elävät henkilöt
Roberts Zīle

Roberts Zīle (s. 20. kesäkuuta 1958 Riika, Latvian SNT) on latvialainen poliitikko. Pūpols edustaa Kansallinen liittouma-puoluetta. Pūpols on toiminut Euroopan parlamentin jäsenenä heinäkuusta 2004 lähtien. Hän edustaa Euroopan parlamentissa konservatiivien ja reformistien ryhmää. == Lähteet == Luokka:Elävät henkilöt Luokka:Vuonna 1958 syntyneet Luokka:Latvialaiset europarlamentaarikot
Ortodoksisuus, itsevaltius ja kansallisuus

Ortodoksisuus, itsevaltius ja kansallisuus () on venäläinen doktriini ja poliittinen iskulause.Carlo J. V. Caro, Vladimir Putin’s “Orthodoxy, Autocracy, and Nationality” Center for Ethics and the Rule of Law 31.8.2022, viitattu 2.6.2024 Sen otti käyttöön vuonna 1832 Sergei Uvarov, ja siitä tuli keisari Nikolai I:n hallinnon (1825–1855) virallisen ideologian tunnuslause.Orthodoxy, Autocracy, and Nationality Britannica, viitattu 2.6.2024 Sergei Uvarov esitteli doktriinin Nikolai I:lle laatimassaan raportissa, jossa hän suositteli koulutuksen kehittämistä ortodoksista kirkkoa, autokraattista hallintoa ja venäläistä ”kansanluonnetta” (narodnost) painottaville arvoille. Uvarov piti näitä kolmea tekijää Venäjän yhteiskuntaa määrittävinä. Hänen mukaansa ne myös olivat tekijöitä, jotka suojaisivat Venäjää Länsi-Euroopan oletetulta turmelevalta vaikutukselta. Uvarovin ajatusten pohjalta teologian ja antiikin tutkimuksen opetuksen sekä ammatillisen koulutuksen painoarvoa lisättiin. Filosofiaa pidettiin länsimaisten ajatusten levittämisen työkaluna, joten sen opetusta ratkaisevasti heikennettiin. Itsevaltiuteen kriittisesti suhtautuneita julkaisuja vastaan otettiin käyttöön tiukka sensuuri. Ortodoksisuus, itsevaltius ja kansallisuus -sloganin heijastamat arvot pysyivät Venäjän politiikkaa ohjaavina periaatteina myös Nikolai I:n jälkeen. Nämä arvot vaikuttivat vahvasti venäläiseen nationalismiin. Niiden pohjalta harjoitettiin venäläistämistä, ei-ortodoksisten uskonnollisten ryhmien käännyttämistä ja etnisten vähemmistöjen oikeuksien rajoittamista. Vladimir Putinin aikana ortodoksisuuden, itsevaltiuden ja kansallisuuden arvoihin on viitattu usein samoin kuin muihin historiallisiin ajatuksiin sekä keisarikunnan että Neuvostoliiton ajoilta. Putin ja patriarkka Kirill jakavat näkemyksen venäläisen kansallisidentiteetin pyhyydestä ja ekseptionalismista. Kirill on pitänyt Venäjää kansainvälisen yhteisön omanatuntona ja Putinin hallintoa Jumalan ihmeenä. Putin puolestaan on viitannut ortodoksisuuden, itsevaltiuden ja kansallisuuden ajatukseen puolustaessaan näkemystä ortodoksikirkosta Venäjän kansan yhdistävänä tekijänä. Lisäksi hän on määritellyt ortodoksisen uskon Venäjän, Ukrainan ja Valko-Venäjän yhdistäväksi tekijäksi. == Lähteet == Luokka:Tunnuslauseet Luokka:Venäläinen nationalismi Luokka:Venäjän historia
Waldemar Tomaszewski

Waldemar Tomaszewski (; s. 3. maaliskuuta 1965 Vilna, Liettuan SNT) on liettualainen poliitikko. Tomaszewski edustaa Liettuan puolalaisten vaaliliike – Kristillisten perheiden liitto-puoluetta. Tomaszewski on toiminut Euroopan parlamentin jäsenenä heinäkuusta 2009 lähtien. Hän edustaa Euroopan parlamentissa konservatiivien ja reformistien ryhmää. == Lähteet == Luokka:Elävät henkilöt Luokka:Vuonna 1965 syntyneet Luokka:Liettualaiset europarlamentaarikot
Halla Tómasdóttir

Halla Tómasdóttir (s. 11. lokakuuta 1968) on islantilainen poliitikko ja liikenainen. Hänet valittiin vuoden 2024 presidentinvaalissa Islannin presidentiksi; hän voitti vaalissa ennakkosuosikkina pidetyn entisen pääministerin Katrín Jakobsdóttirin. Halla oli ollut ehdolla jo vuoden 2016 presidentinvaalissa, jossa hän sijoittui toiseksi. Hän astui Islannin presidentin virkaan 1. elokuuta 2024. ==Lähteet== Luokka:Islannin presidentit Luokka:Vuonna 1968 syntyneet Luokka:Elävät henkilöt
Mansour Abbas

Mansour Abbas (, ; s. 22. huhtikuuta 1974) on israelilainen poliitikko, kansallisuudeltaan arabi, joka on istunut kansanedustajana Israelin parlamentissä Knessetissä vuodesta 2019 lähtien yhdistyneen arabilistan edustajana. Abbas syntyi Magharissa pohjois-Israelissa. Hän valmistui hammaslääkäriksi Jerusalemin heprealaisesta yliopistosta; ammattinsa lisäksi hän toimii imaamina tiberiaslaisessa moskeijassa. Vuonna 2018 hänet valittiin Ra’am-puolueen eli yhdistyneen arabilistan johtajaksi, ja vuonna 2019 hänet valittiin Knessetiin. Vuonna 2021 Abbasin Ra’am-puolue liittyi Naftali Bennettin ja Yair Lapidin johtamaan hallituskoalitioon. Kyseessä oli ensimmäinen kerta, kun arabipuolue on mukana Israelin hallituskoalitiossa. Abbasia on laajalti luonnehdittu islamistiksi ja konservatiiviksi. Hän pitää itseään ensisijaisesti israelilaisena. Juutalaispuolueista hän sanoo olevansa lähempänä ortodoksijuutalaisia puolueita kuin vasemmisto- ja liberaalipuolueita. Hän on vastustanut seksuaalivähemmistöjen oikeuksia parantavaa lainsäädäntöä ja kannattaa eheytyshoitoja. Hän kannattaa kahden valtion ratkaisua, arabien ja juutalaisten välistä yhteistyötä sekä arabien parempaa integrointia Israelin yhteiskuntaan. Hän ei vastusta Israelin luonnetta juutalaisvaltiona, eikä Israel hänen mukaansa harjoita apartheid- politiikkaa. == Lähteet == Luokka:Knessetin jäsenet Luokka:Vuonna 1974 syntyneet Luokka:Elävät henkilöt
Herman Hagman (liikennetarkastaja)

Herman Hagman (19. heinäkuuta 1881 Vihti – 15. kesäkuuta 1944) oli suomalainen liikennetarkastaja ja koulumatkailutoimiston johtaja.Päivästä päivään. 50 vuotta täyttää..., Helsingin Sanomat, 19.07.1931, nro 191, s. 6, Kansalliskirjaston digitaaliset aineistot. Viitattu 02.06.2024Dödsfall, Hufvudstadsbladet, 17.06.1944, nro 161, s. 3, Kansalliskirjaston digitaaliset aineistot. Viitattu 02.06.2024 Hagman tuli jo nuorena valtion rautateiden palvelukseen ja oli eri tehtävissä rautatiehallituksessa. Ensimmäisen maailmansodan aikana hän toimi valtion rautateiden sotilaskuljetusten valvojana. Vuonna 1918 hänestä tuli sisäasiainministeriön kuljetuskomitean jäsen ja hän siirtyi sittemmin suojeluskuntain yliesikuntaan hoitamaan suojeluskuntajärjestön kuljetuksia. Hagman toimi myös opintoretkeilytoiminnan ohjaajana ja kehittäjänä Suomessa. Hän oli vuonna 1920 perustetun opetusministeriön retkeilylautakunnan sihteerinä ja johti vuonna 1921 perustettua koulumatkailutoimistoa, joka hoiti majoitusta, opastusta ja retkeilyohjelmia. Tavoitteena oli että kaikilla Suomen oppilaitosten oppilailla olisi ollut ainakin kerran kouluaikanaan tilaisuus päästä opettajan johdolla käymään opintomatkoilla ja retkeilyillä. Hagman harrasti myös heimoasiaa ja julkaisi novellikokoelman Äänisjärven rannoilla - karjalaisten tuttavana. Tämä novellikokoelma oli pohjana Asma & Aspin kirjoittamalle 4-näytöksiselle näytelmälle "Haaveilija Kauko-Karjalassa eli Karjalan vapauden esitaistelija", jota esitettiin muun muassa 1928 Inkerin heimojuhlilla Karjalan kannaksella. Näytelmä kuvasi kansallistunnon orastusta ja vapauden kaipuuta Venäjän vallanpitäjille nolosti päättyneen Venäjän-Japanin sodan aikana. Japanilainen näytelmäkirjailija Kunio Hurusko käänsi näytelmän japaninkielelle ja käännös julkaistiin 1929 Tokiossa ilmestyneen japanilaisen aikakauslehden (englanninkielinen nimi "Japanese Abroad") numeroissa.Suomalainen näytelmäkappale japanilaisessa aikakauslehdessä, Helsingin Sanomat, 17.07.1929, nro 189, s. 8, Kansalliskirjaston digitaaliset aineistot. Viitattu 14.07.2024 Herman Hagman kuoli 62-vuotiaana kesäkuussa 1944. Hänet on haudattu Malmin hautausmaalle.Billiongraves : Herman Hagman == Julkaisuja == * Äänisjärven rannoilla: karjalaisten tuttavana. Gummerus 1922 (Kirja digitoituna Projekti Lönnrotissa) == Lähteet == Luokka:Suomalaiset virkamiehet Luokka:Suomalaiset kirjailijat Luokka:Vuonna 1881 syntyneet Luokka:Vuonna 1944 kuolleet
Geiropa

Geiropa () on venäläisen propagandan termi, jolla viitataan halventavasti läntiseen Eurooppaan.Fauve Depuydt, ‘Gayropa’: Western Europe in decay or a beacon of modernity? Ghent University, viitattu 2.6.2024 Kevin Moss, Russian Occidentalism: Gayropa and Russia’s Traditional Values European Consortium for Political Research, viitattu 2.6.2024 Termi on Venäjän poliitikkojen, viranomaisten, lehdistön ja blogikirjoittajien yleisesti käyttämä.Bradley Secker, In pictures: The new faces of ‘Gayropa’ Politico 6.1.2020, viitattu 2.6.2024 Geiropa-termin käytöllä pyritään esittämään homoseksuaalisuus länsimaisen elämäntavan ytimenä. Termin käytöllä yritetään määrittää länsieurooppalaiset yhteiskunnat "seksuaalisesti kieroutuneiksi". Venäjän poliittisessa keskustelussa korostetaan heteronormatiivisuutta. Geiropa-termiä käytetään Venäjän ja lännen erojen symboloinnissa retoriikassa, jossa Venäjä pyritään esittämään viimeisenä "normaaliuden" linnakkeena. Venäjä on käyttänyt Ukrainan ja Euroopan unionin lähentymistä vastaan suunnatussa propagandassaan ahkerasti Geiropa-termiä ja viittauksia anaaliseksiin. Euroopan ulkosuhdehallinto totesi Venäjän hallinnon olevan avainasemassa seksuaali- ja sukupuolivähemmistöjä vastaan suunnatun disinformaation levittämisessä netissä. Tälle disinformaatiolle tyypillisiä ovat olleet viittaukset Geiropaan, ydinperheen säilyttämiseen, perinteisiin arvoihin, "genderideologiaan" ja hlbti-ihmisten "sairaalloisuuteen".Javier Caballero, ‘Gayrope’: This is how Russia uses disinformation against the LGBTQ+ community to attack democracies El País 3.12.2023, viitattu 2.6.2024 Venäjä on jatkanut Geiropa-teemaisen sisällön tuottamista aloitettuaan täysimittaisen sodan Ukrainaa vastaan vuonna 2022.Kevin Snow, Have you ever heard of „Gayropa“? Feministeerium, viitattu 2.6.2024 == Lähteet == Luokka:Propaganda Luokka:Venäjän politiikka Luokka:Haukkumasanat